Auf bstimmtn Punktn vo da Streckn hosd PZB-Magnete, des san 500-Hz-, 1000-Hz- oda 2000-Hz-Wechslstraummagnete, de kennan ohhängig vo da Signoistöllung auf wiaksaum oda unwiaksaum gstööt sei. Aum Foahzeig is ebmfois a Magnet, dea wos ständig elektromagnetische Wöön ohstroit. Nochm Iwafoahn vo an wiaksauman 1000-Hz-Magnet hosd 4xa0s Zeid, dassd de Wochsaumkeitstastn druckst und 23xa0s, dassd dei Gschwindigkeit owebremst, sunst gibts a Zwaungsbremsung. Beim Iwafoahn vo an wiaksauman 2000-Hz-Magnet hosd sofuat a Zwaungsbremsung. Mit da Freitastn kaunst di aus da Gschwindigkeitsiwawochung befrein, z.xa0B. waun des Signoi in da Zwischnzeid auf Grean umgschoit hod. Mit da Beföhstastn kaunst a Hauptsignoi iwafoahn, z.xa0B. wauns Signoi hi is und da Foahdienstleita es Easotzsignoi gschoitn hod.